Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Jana Ferencová
Organizácia: Národný ústav certifikovaných meraní vzdelávania, Žehrianska 9, Bratislava 5
Pozícia: Odborný asistent projektovej aktivity HKV 3.3. ITMS kód projektu : 26110130309
Znalosť jazykov: anglický jazyk - B1

2. Zahraničná pracovná cesta (ZPC):
Štát, mesto: Thajsko, Bangkok
Vykonaná v dňoch: 16.3-22.3. 2013
Názov prijímajúcej organizácie: OECD, ETS® (Educational Testing Service), Westat®
Účel cesty: Stretnutie PISA NPM Meeting
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
16.3 – 17.3. 2013 – cesta: Bratislava – Viedeň - Bangkok
18.3. – 21. 3. 2013 – účasť na stretnutí  PISA Meeting of National Project Managers.
22.3. 2013 – cesta : Bangkok – Viedeň – Bratislava

4. Stručný priebeh rokovaní:
Cieľom pracovného stretnutia National Project Managers štúdie PISA bolo špecifikovať priebeh štúdie PISA 2012 v jej cieľoch, úlohách, aktivitách. Poukázať na význam, dôležitosť a špecifiká jednotlivých cyklov štúdie ako sú pilotné testovanie (Field Trial), adaptácie/preklady testov a dotazníkov štúdie, výber vzorky študentov pre testovanie, vyhodnotenie výsledkov a ich interpretácia v národnej správe. 
Úvodné stretnutia a prezentácie boli zamerané na zhodnotenie časového harmonogramu štúdie PISA 2012 a stanovenie ďalších termínov pre jej úspešné ukončenie vydaním národnej správy o výsledkoch štúdie pre Slovenskú republiku. 
Následné tri dni pracovného stretnutia boli venované spracovávaniu dát na medzinárodnej úrovni ako aj ich ďalšiemu spracovaniu na národnej úrovni a tvorbe národnej správy. Zúčastneným bol predstavený program pre spracovanie výsledkov štúdie (Replicates SPSS). 

5. Odporúčané závery:
Pracovné stretnutie NPM PISA, malo vysokú úroveň z hľadiska kľúčových informácií k priebehu štúdie PISA a k tvorbe národnej správy v súlade s validným spracovaním dát. Odporúčam, prezentácie a nahrávky z tohto pracovného stretnutia, ktoré sú uložené na PISA portáli, si znova prejsť s ostatnými kolegami, ktorí pracujú na štúdii PISA (data manager PISA). Následne si urobiť závery a plán transformácie činností pre ďalšie projektové aktivity. Záverom a ukončením projektových aktivít bude vydanie národnej správy štúdie PISA 2012 v decembri 2013.

6. Prehľad prinesenej dokumentácie a miesto jej uloženia:
Prezentácie a dostupná dokumentácia z pracovného stretnutia je dostupná na medzinárodnom portáli  štúdie PISA (dostupnosť len po prihlásení) a po jej oficiálnom zverejnení a zaslaní bude archivovaná u NPM štúdie PISA.

7. Osobitne vyhotovený očakávaný prínos ZPC:
Účasť na stretnutí  a samotná realizácia pracovnej cesty bola potrebná k splneniu jedného z cieľov aktivity 3.3 – realizácia odborných správ o výsledkoch a zisteniach medzinárodných štúdií .
Po obsahovej stránke ZPC priniesla mnoho informácií a praktických skúseností pre tvorbu výstupov a spracovania výsledkov štúdie PISA v jej poslednej fáze. Bolo to posledné stretnutie národných koordinátorov štúdie pred oficiálnym zverejnením medzinárodnej správy. 
Vzhľadom na skutočnosť, že som nový zamestnanec na pozícii NPM PISA, mala účasť na tomto pracovnom stretnutí pre mňa veľký význam a prínos. Vysoko oceňujem získanie osobných medzinárodných kontaktov s ľuďmi, ktorí pracujú na projekte PISA a zároveň aj informácií, týkajúcich sa štúdie PISA (jej priebehu, činností a úloh).
Účasť na stretnutí mi pomohla ľahšie zvládnuť prevzatie kompetencií v rámci projektových aktivít nášho národného projektu „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“. Konkrétne projektovej aktivity 3.3 a jej úlohy : realizácia odborných správ o výsledkoch a zisteniach medzinárodných štúdií .
 
8. Spôsob zverejnenia výsledkov ZPC, prenos získaných informácií
Získané informácie, ich využitie a transformáciu do činnosti projektových aktivít budem prezentovať na najbližšom Pracovnom stretnutí projektového tímu k priebehu projektu v aktivitách 1.4, 3.3, 4.2, 4.3 ako aj na osobných konzultáciách s Data managerom pre spracovanie a interpretáciu dát štúdie PISA.
Ostatné výsledky zo stretnutia nebudú zverejnené, pretože až do oficiálneho vydania Medzinárodnej správy podliehajú utajeniu.

Svojím podpisom súhlasím so zverejnením správy na internete.

Správu vypracoval: Mgr. Jana Ferencová

Dátum: 26. 3.2013

Správu schválil: Mgr. Andrea Galádová